ব্রুনাইয়ের প্রশাসনিক কাঠামো মূলত *দায়রাহ্* (জেলা), *মুকিম* (উপজেলা) এবং *কাম্পুং* বা *কাম্পং* (গ্রাম) নিয়ে গঠিত। এদের মধ্যে দায়রাহ প্রথম স্তরের, মুকিম দ্বিতীয় স্তরের এবং কাম্পং তৃতীয় স্তরের প্রশাসনিক বিভাগ।

এছাড়াও ব্রুনাইয়ে কয়েকটি পৌর বিভাগ রয়েছে। এগুলো হলো: বন্দর সেরি বেগাওয়ান এবং কয়েকটি জেলা শহর। এগুলো মূল প্রশাসনিক কাঠামোর বাইরে বলে মনে করা হয়।

সবগুলো প্রশাসনিক বিভাগই স্বরাষ্ট্র মন্ত্রনালয়ের মাধ্যমে সরকারের প্রত্যক্ষ নিয়ন্ত্রণে রয়েছে। প্রশাসনিক বিভাগগুলো সাধারণত আদমশুমারীর কাজে ভূমিকা রাখে। তবে, প্রশাসনিক অঞ্চলগুলোর স্বাধীনতা ও ক্ষমতা খুবই সীমিত এবং প্রশাসনিক স্তরের নিচের দিকে এটি নেই বললেই চলে। প্রধান সামাজিক ও রাজনৈতিক বিষয়গুলো যেমন শিক্ষা এবং আইন পৃথক সরকারি মন্ত্রণালয় বা বিভাগের মাধ্যমে কেন্দ্রীয়ভাবে পরিচালিত হয়।

দায়রাহ
-------

মূল নিবন্ধ: ব্রুনাইয়ের জেলা
ব্রুনাইয়ে মোট ৪টি দায়রাহ বা জেলা রয়েছে। এগুলো হলো: ব্রুনাই-মুয়ারা, বেলাইত, তুতং এবং তেম্বুরং। এগুলোর মধ্যে ব্রুনাই-মুয়ারা সবচেয়ে ছোট কিন্তু জনবহুল জেলা। আর বেলাইত সবচেয়ে বড় জেলা এবং তেল ও গ্যাস উৎপাদন কেন্দ্র।

প্রতিটি জেলার প্রধান নির্বাহী হলো জেলা অফিসার (মালয়: *Pegawai Daerah*)। একজন সহকারী জেলা অফিসার তাকে সহযোগিতা করে থাকে।

মুকিম
-----

মূল নিবন্ধ: ব্রুনাইয়ের মুকিম
মুকিম হল ব্রুনাইয়ের দ্বিতীয় স্তরের প্রশাসনিক বিভাগ। বর্তমানে দেশটিতে মোট ৩৮টি মুকিম রয়েছে; যার ১৭টি ব্রুনাই-মুয়ারা জেলায়, ৮টি বেলাইত জেলায়, ৮টি তুতং জেলায় এবং ৫টি তেম্বুরং জেলায় অবস্থিত। প্রতিটি মুকিম নিয়ন্ত্রণে একজন করে পেঙ্গুলু নিয়োগ দেওয়া হয়।

গ্রাম
-----

মূল নিবন্ধ: ব্রুনাইয়ের গ্রাম
গ্রাম (মালয়: *kampung* বা *kampong*) হচ্ছে ব্রুনাইয়ের সবচেয়ে নিম্ন স্তরের প্রশাসনিক বিভাগ যার নেতৃত্বে থাকেন একজন *কেউতা কাম্পং* বা গ্রাম প্রধান। গ্রামের জনসংখ্যা কয়েকশো থেকে হাজার পর্যন্ত হতে পারে।

তবে, *কাম্পং আয়ার*কে গ্রাম হিসাবে বিবেচনা করা হয় না। ব্রুনাই নদীর উপরের জনবসতিগুলোকে সাধারণভাবে এ নামে ডাকা হয়। আসলে, *কাম্পং আয়ার* একটি বৃহৎ অঞ্চল যা কয়েকটি মুকিম এবং বেশ কয়েকটি কাম্পং নিয়ে গঠিত।

পৌরসভা
------

মূল নিবন্ধ: ব্রুনাইয়ের পৌরসভা
মূলত চারটি অঞ্চলকে বান্দারান বা পৌর-অঞ্চল হিসেবে বিবেচনা করা হয়। যথা:

* বন্দর সেরি বেগাওয়ান: দেশের রাজধানী এবং সেই সাথে ব্রুনাই-মুয়ারা জেলারও রাজধানী।
* কুয়াল বেলাইত: বেলাইত জেলার প্রশাসনিক শহর।
* সেরিয়া: বেলাইত জেলার আরেকটি শহর।
* তুতং: তুতং জেলার প্রশাসনিক শহর।

পৌরসভাগুলোকে মূল প্রশাসনিক কাঠামো বহির্ভূত স্তর হিসেবে বিবেচনা করা হয়। কারণ তাদের স্থানিক এখতিয়ার কোনও স্তরের সাথেই খাপ খায় না। এছাড়া, পৌরসভাগুলোর আকারেও বেশ তারতম্য রয়েছে। যেমন: বন্দর সেরি বেগাওয়ান বেশ কয়েকটি মুকিমের সমন্বয়ে গঠিত। কিন্তু অন্যান্য পৌর-অঞ্চলগুলো কেবল কয়েকটি গ্রাম নিয়ে গঠিত। জেলা এবং এর উপ-বিভাগগুলো সরকারের একই বিভাগ পরিচালনা করলেও পৌরসভা একই মন্ত্রণালয়ের সম্পূর্ণ ভিন্ন একটি বিভাগের অধীনে পরিচালিত হয়।

পৌরসভার প্রধান হলেন *পেঙ্গেরুসি লেম্বাগা বান্দারান* বা পৌরসভার চেয়ারম্যান।

বাঙ্গার তেম্বুরং জেলার কেন্দ্রীয় শহর হলেও এটি এখনও পৌরসভার মর্যাদা পায়নি। বাঙ্গারের সরকারি নাম *পেকান বাঙ্গার* (অর্থাৎ, 'বাঙ্গার শহর'); কিন্তু প্রশাসনিক স্তরের দিক থেকে এটি একটি গ্রাম। একইভাবে, ব্রুনাই-মুয়ারা জেলার বন্দর-নগরী মুয়ারা (মালয়: *Pekan Muara*)ও প্রশাসনিকভাবে সেরাসা মুকিমের অধীন একটি গ্রাম।

তথ্যসূত্র
---------

1. ↑  *Road Map and Street Index of Brunei Darussalam*। Brunei Shell Marketing Company। পৃষ্ঠা 32। আইএসবিএন 9991790101।
2. ↑  *Road Map and Street Index of Brunei Darussalam*। Brunei Shell Marketing Company। পৃষ্ঠা 42। আইএসবিএন 9991790101।
3. 1 2  
"Brunei-Muara District" (পিডিএফ)। *Information Department, Prime Minister's Office, Brunei Darussalam*। ২০১০। সংগ্রহের তারিখ ২০১৭-০৩-০৯।
4. ↑  
"Belait District" (পিডিএফ)। *Information Department, Prime Minister's Office, Brunei Darussalam*। ২০১১। সংগ্রহের তারিখ ২০১৭-০৩-০৯।
5. ↑  
"Tutong District" (পিডিএফ)। *Information Department, Prime Minister's Office, Brunei Darussalam*। ২০১৩। সংগ্রহের তারিখ ২০১৭-০৩-০৯।
6. ↑  
"Temburong District" (পিডিএফ)। *Information Department, Prime Minister's Office, Brunei Darussalam*। ২০১১। সংগ্রহের তারিখ ২০১৭-০৩-০৯।
7. ↑  "Kementerian Hal Ehwal Dalam Negeri, Negara Brunei Darussalam - Carta Organisasi"। *moha.gov.bn* (ইংরেজি ভাষায়)। ২০১৭-০৩-১২ তারিখে মূল থেকে আর্কাইভ করা। সংগ্রহের তারিখ ২০১৭-০৩-০৯।

| * দে
* স
ব্রুনাইয়ের বিভিন্ন বিষয়ের নিবন্ধসমূহ |
| --- |
| ইতিহাস  •  প্রশাসনিক অঞ্চল  •  ভূগোল  •  অর্থনীতি  •  রাজনীতি  •  বৈদেশিক সম্পর্ক  •  সরকার ব্যবস্থা  •  জনপরিসংখ্যান  •  সংস্কৃতি  •  পরিবহন ব্যবস্থা  •  পর্যটন  •  সামরিক বাহিনী  •  ভাষা  •  ধর্মবিশ্বাস  •  বর্ষপঞ্জী  •  সংবাদপত্র  •  বিশ্ববিদ্যালয়সমূহ  •  জাতীয় পতাকা  •  জাতীয় সঙ্গীত  •  নগর  •  শিল্পকলা  •  খেলাধুলা  •  শিক্ষাব্যবস্থা  •  জাতীয় প্রতীক  •  সাহিত্য  •  জাতীয় দিবস |

| * দে
* স
এশিয়ার প্রশাসনিক বিভাগ |
| --- |
| সার্বভৌম দেশ | 
* আজারবাইজান
* আফগানিস্তান
* আর্মেনিয়া
* ইন্দোনেশিয়া
* ইয়েমেন
* ইরাক
* ইরান
* ইসরায়েল
* উজবেকিস্তান
* উত্তর কোরিয়া
* ওমান
* কম্বোডিয়া
* কাজাখস্তান
* কাতার
* কির্গিজস্তান
* কুয়েত
* চীন
* জর্জিয়া
* জর্ডান
* জাপান
* তাজিকিস্তান
* তুরস্ক
* তুর্কমেনিস্তান
* থাইল্যান্ড
* দক্ষিণ কোরিয়া
* নেপাল
* পাকিস্তান
* পূর্ব তিমুর
* ফিলিপাইন
* বাংলাদেশ
* বাহরাইন
* ব্রুনাই
* ভারত
* ভিয়েতনাম
* ভুটান
* মঙ্গোলিয়া
* মিয়ানমার
* মালদ্বীপ
* মালয়েশিয়া
* মিশর
* রাশিয়া
* লাওস
* লেবানন
* শ্রীলঙ্কা
* সংযুক্ত আরব আমিরাত
* সাইপ্রাস
* সিঙ্গাপুর
* সিরিয়া
* সৌদি আরব

 |
| সীমিত স্বীকৃতিপ্রাপ্ত দেশ | 
* আবখাজিয়া
* আর্টসাখ প্রজাতন্ত্র
* উত্তর সাইপ্রাস
* তাইওয়ান
* দক্ষিণ ওসেটিয়া
* ফিলিস্তিন

 |
| অন্যান্য নির্ভরশীল এলাকা | 
* ক্রিসমাস দ্বীপ
* কোকোস (কিলিং) দ্বীপপুঞ্জ
* ব্রিটিশ ভারত মহাসাগরীয় অঞ্চল
* মাকাও
* হংকং

 |